Imut l-attur Michael Lonsdale; ħadem f'Moonraker
Miet fl-età ta' 89 sena l-attur Ingliż – Franċiż Michael Lonsdale li kellu karriera twila bħala attur iżda jibqa' mfakkar għall-parti tal-kattiv Hugo Drax fil-film Moonraker ta' James Bong li kien ħareġ fl-1968. Michael Lonsdale bħala Hugo Drax fil-film Moonraker ta' James Bond L-attur beda l-karriera tiegħu fl-1956 u baqa' attiv sal-2016. Ħadem f'numru kbir ta' produzzjonijiet Franċiżi iżda oħra internazzjonali. Apparti f'Moonraker l-attur ħa sehem ukoll A Bullet in The Gun Barrel, The Itchy Palm, Behold A Pale Horse, The Day of the Jackal, The Remains of the Day, Don Juan u Ronin, fost ħafna oħrajn. Il-producers tal-films ta' James Bond, Michael G Wilson u Barbara Broccoli sellmu l-memorja ta' Lonsdale permezz ta' messaġġ fuq Twitter fejn iddeskrivewh bħala attur straordinarju. "We are very sad to learn of the passing of Michael Lonsdale, who played Hugo Drax in Moonraker. He was an extraordinarily talented actor and a very dear friend. Our thoughts are with his family and friends at this sad time" – Michael G. Wilson and Barbara Broccoli. pic.twitter.com/oMepLcSP0d — James Bond (@007) September 21, 2020 Apparti li kien attur, Michael Lonsdale kien ukoll awtur ta' 10 kotba.